वर्ष 2014 के लोकसभा चुनाव अब उनके नेतृत्व में करवाए जाएँगे.वर्तमान मुख्य चुनाव आयुक्त एसवाई कुरैशी आगामी 10 जून को अपने पद से रिटायर होंगे जिसके बाद उनकी जगह 62 वर्षीय संपत लेंगें.हाल ही में भाजापा के वरिष्ठ नेता एल के आडवाणी ने सुझाव दिया था कि मुख्य चुनाव आयुक्त की नियुक्ति के लिए एक निर्वाचक मंडल या कोलोजियम का गठन किया जाना चाहिए जिसमें विपक्षी दलों के प्रतिनिधि भी शामिल हों.उनके इस सुझाव का कांग्रेस की सहयोगी पार्टी डीएमके के अलावा वामपंथी पार्टियों ने भी समर्थन किया था.लेकिन सरकार ने इस सुझाव को दरकिनार करते हुए आंध्र प्रदेश कैडर के 1973 बैच के आईएएस अफसर वी एस संपत को इस पद के लिए चुना.समाचार एजेंसी पीटीआई के मुताबिक बुधवार शाम को राष्ट्रपति प्रतिभा पाटिल ने उनकी नियुक्ति को हरी झंडी दी.वीरावल्ली सुंदरम संपत आंध्र प्रदेश और राजधानी दिल्ली में कई पदों पर रह चुके हैं. वे केंद्र में ऊर्जा सचिव के पद पर भी रह चुके हैं.अप्रैल 2009 में उन्हें चुनाव आयुक्त के पद पर चुना गया था.संपत चुनाव आयुक्त के पद पर जनवरी 2015 तक बने रहेंगें.संविधान के मुताबिक चुनाव आयुक्त और मुख्य चुनाव आयुक्त का कार्यकाल छह साल का होता है, लेकिन अगर वे इससे पहले 65 साल के हो जाते हैं, तो उन्हें पद का त्याग करना होता है.संपत की नियुक्ति के बाद सरकार जल्द ही चुनाव आयुक्त के पद के लिए उनके उत्तराधिकारी का चयन करेगी.